383 



Retning, og Korn træde over fra den ene i den anden; 

 heller ikke er Bevægelsen lige hurtig i enhver Del af 

 samme Strøm; det ene Korn kan indhente det andet, ile 

 forbi det og atter indhentes af det o. s. v. 



En Væg, som skulde omgive det hele, er der ikke 

 Spor til; det er en sej, flydende Masse, som bevæger 

 sig i en anden flydende Masse, Vandet, men hvis enkelte 

 Dele dog ikke blandes med eller opløses i dette, som 

 har en Organisation og indre Sammenhængskraft, der til- 

 lader den at afgrænse sig skarpt mod Vandet, selv i 

 sine fineste Strænge og Grene. Det er en slimet Masse, 

 der mangler ethvert Spor af Elasticitet, der lader sig 

 trække langt ud, som en Gummislim, men har Evne til 

 at trække sig sammen igjen, der som Gummislimen kan 

 optage Vand i sig, men ikke i ubegrænset Maal; thi 

 overskrides Maalet, skilles Vandet ud igjen, dels i Hul- 

 rummene, dels helt ud af Legemet. Det er endelig en 

 Masse, som med Hensyn til sin kemiske Beskaff'enhed 

 staar meget nær ved Æggehvide, idet den som denne er 

 sammensat væsentlig af Kvælstof, Kulstof, Ilt og Brint, 

 og som desuden har optaget meget Vand i sig. 



Men denne Æggehvide- Masse er levende! 

 Vi se det af Bevægelserne i den, af Kornenes Strøm- 

 ninger og Hulrummenes Pulseringer, vi se det ogsaa af 

 den Maade, paa hvilken disse forholde sig til Ernæringen. 

 Baade Korn og Vakuoler staa nemlig efter Håckels 

 interessante Iagttagelser i Forhold til Stofskiftet. I flere 

 Uger holdt han disse Protomyxa'er (thi saaledes har 

 han benævnet denne Organisme) i Fangenskab i smaa 

 Glasskaaler, og nu viste det sig, at de, som bleve holdte 

 i rent Søvand uden Næring, bleve blegere og blegere, 

 Kornenes og Hulrummenes Antal tog af, og de forsvandt 



